CELEX: 62010CA0116
Language: sk
Date: 2010-12-22 00:00:00
Title: Vec C-116/10: Rozsudok Súdneho dvora (tretia komora) z  22. decembra 2010 (návrh na začatie prejudiciálneho konania, ktorý podal Cour de cassation du Grand-Duché de Luxembourg) — Luxemburské veľkovojvodstvo, Administration de l'enregistrement et des domaines/Pierre Feltgen (správca konkurznej podstaty Bacino Charter Company SA), Bacino Charter Company SA (Šiesta smernica o DPH — Oslobodenia od dane — Článok 15 bod 4 písm. a) a článok 15 bod 5 — Oslobodenie činností prenájmu námorných lodí — Rozsah)

26.2.2011   
            
            
               SK
            
            
               Úradný vestník Európskej únie
            
            
               C 63/11
            
         Rozsudok Súdneho dvora (tretia komora) z 22. decembra 2010 (návrh na začatie prejudiciálneho konania, ktorý podal Cour de cassation du Grand-Duché de Luxembourg) — Luxemburské veľkovojvodstvo, Administration de l'enregistrement et des domaines/Pierre Feltgen (správca konkurznej podstaty Bacino Charter Company SA), Bacino Charter Company SA
   (Vec C-116/10) (1)
   
   (Šiesta smernica o DPH - Oslobodenia od dane - Článok 15 bod 4 písm. a) a článok 15 bod 5 - Oslobodenie činností prenájmu námorných lodí - Rozsah)
   2011/C 63/20
   Jazyk konania: francúzština
   
      Vnútroštátny súd, ktorý podal návrh na začatie prejudiciálneho konania
   
   Cour de cassation du Grand-Duché de Luxembourg
   
      Účastníci konania pred vnútroštátnym súdom
   
   
      Navrhovatelia: Luxemburské veľkovojvodstvo, Administration de l’enregistrement et des domaines
   
      Odporcovia: Pierre Feltgen (správca konkurznej podstaty Bacino Charter Company SA), Bacino Charter Company SA
   
      Predmet veci
   
   Návrh na začatie prejudiciálneho konania — Cour de cassation du Grand-Duché de Luxembourg — Výklad článku 15 bodu 4 písm. a) a článku 15 bodu 5 šiestej smernice Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu — spoločný systém dane z pridanej hodnoty: jednotný základ jej stanovenia (Ú. v. ES L 145, s. 1; Mim. vyd. 09/001, s. 23) — Oslobodenie nájmu námorných lodí od dane — Oslobodenie podmienené tým, aby tieto lode boli určené na plavbu na šírom mori a zabezpečovali prepravu osôb za odplatu alebo vykonávali obchodnú, priemyselnú alebo rybolovnú činnosť
   
      Výrok rozsudku
   
   Článok 15 bod 5 šiestej smernice Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu — spoločný systém dane z pridanej hodnoty: jednotný základ jej stanovenia, zmenenej a doplnenej smernicou Rady 91/680/EHS zo 16. decembra 1991 sa má vykladať tak, že oslobodenie od dane z pridanej hodnoty uvádzané týmto ustanovením sa neuplatňuje na poskytovanie služieb, ktoré spočívajú v odplatnom ponechaní lode s posádkou k dispozícii fyzickým osobám na účely rekreačných plavieb na šírom mori.
   
      (1)  Ú. v. EÚ C 113, 1.5.2010.